Държавен вестник, бр. 42, 2010 г., стр. 67

БРОЙ  42	
Д Ъ Р Ж А В Е Н  В Е С Т Н И К 	
СТР.  67  
Чл. 32. При неспазване на условията по 
чл. 28 – 31 включително получената по реда 
на тази наредба безвъзмездна финансова по-
мощ се обявява за изискуема от изпълнител-
ния директор на ИАРА или от изпълнителния 
директор на ДФЗ и се открива процедура по 
възстановяване на отпуснатата безвъзмездна 
финансова помощ.
Чл. 33. Лицата, които участват в одобрението, 
финансирането и контрола на дейностите по 
проектите, са длъжни да не разпространяват 
информацията, станала им известна при осъ-
ществяването на тези дейности.
Г л а в а  ш е с т а
ПУБЛИЧНОСТ И ПРОЗРАЧНОСТ
Чл. 34. С цел осигуряване на публичност и 
прозрачност ИАРА публикува на електронната 
страница на ОПРСР следната информация за 
всеки проект: 
1. име на бенефициента, наименование на 
проекта и риболовния кораб, за който е от-
пусната премията; 
2. приоритетна ос, мярка и сектор;
3. общ размер на одобрената безвъзмездна 
финансова помощ по проекта;
4. общ размер на изплатената безвъзмездна 
финансова помощ по проекта;
5. общ размер на финансовия принос от ЕФР.
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Сектор „Рибарство“ е секторът от ико-
номиката, който обхваща всички дейности за 
улов, производство, преработка и маркетинг на 
продукти от риболов и аквакултура.
2. „Оперативна програма“ е отделен доку-
мент, изготвен от държавата членка и одобрен 
от комисията, съдържащ съгласуван пакет от 
приоритетни оси, които да бъдат постигнати с 
помощта от ЕФР.
3. „Приоритетна ос“ е един от приоритетите 
в дадена оперативна програма, съставен от група 
мерки, които са свързани и имат конкретни 
измерими цели. 
4. „Мярка“ е набор от сектори, насочени 
към изпълнение на дадена приоритетна ос.
5. „Сектор“ e набор от дейности, насочени 
към изпълнение на дадена мярка.
6. „Кандидат“ е едноличен търговец или 
юридическо лице, което  кандидатства за по-
лучаване на безвъзмездната финансова помощ.
7. „Бенефициент“ е едноличен търговец или 
юридическо лице, което е крайният получател 
на безвъзмездната финансова помощ.
8. „Допустими за финансиране разходи“ е 
общата сума от всички плащания за одобрените 
на бенефициента дейности. 
9. „Премия“ и „публична помощ“ е финан-
сова помощ, предоставяна на кандидатите под 
формата на еднократна субсидия.
10. „Безвъзмездна финансова помощ“ е фи-
нансова помощ, предоставяна на кандидатите 
под формата на премия.
11. „Проект“ e заявление за кандидатстване, 
придружено от  всички изискуеми документи, 
както и съвкупност от материални и немате-
риални активи и свързаните с тях дейности, 
заявени от кандидата и допустими за финан-
сиране от ОПРСР. 
12. „Нередност“ е всяко нарушение на раз-
поредба от законодателството на Общността, 
произтичащо от действие или бездействие на 
икономически оператор, което има или би 
имало ефекта на щета върху общия бюджет на 
Европейския съюз чрез натоварване на общия 
бюджет с неоправдан разход. Икономически 
оператор е всяко физическо или юридическо 
лице, както и другите органи, участващи в 
реализирането на помощта от ЕФР, с изключе-
ние на държавата при изпълнение на нейните 
правомощия на публична власт.
13. „Административни проверки“ са проверки 
съгласно условията и разпоредбите на член 59 
на Регламент на Съвета (ЕО) № 1198/2006 от 27 
юли 2006 г. за Европейския фонд за рибарство и 
член 39, т. 2 на Регламент (ЕO) № 498/2007 на 
Комисията от 26 март 2007 г. за определяне на 
подробни правила за прилагането на Регламент 
на Съвета (ЕO) № 1198/2006 г.
14. „Рибар“ или „член на екипаж“ е всяко 
лице, занимаващо се с професионален риболов 
на борда на активен риболовен кораб, регис­
триран в Регистъра на риболовните кораби. 
Членовете на екипажа на риболовен кораб се 
считат за рибари по смисъла на настоящата 
точка. 
15. „Отговорен риболов“ е система от прави-
ла, които регламентират методите и средствата 
за улов на риба и други водни организми и 
изискванията за тяхното ползване, с цел запаз-
ване на устойчивото им развитие.
16.  „Млад рибар“ е всяко лице под 40 години, 
занимаващо се с професионален риболов на 
борда на активен риболовен кораб, регистриран 
в Регистъра на риболовните кораби.
17. „Еквивалентно професионално обучение“ 
е средно или висше образование в областта 
на морското и речното корабоплаване, както 
и придобита професионална квалификация в 
лицензирани центрове за професионално обу-
чение в същата област.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание § 54, 
ал. 1 от преходните и заключителните разпо-
редби на Закона за изменение и допълнение 
на Закона за рибарството и аквакултурите (ДВ, 
бр. 36 от 2008 г.). 
§ 3. Изпълнението на наредбата се възлага 
на изпълнителния директор на Изпълнителна 
агенция по рибарство и аквакултури и на изпъл-
нителния директор на ДФ „Земеделие“ – Раз-
плащателна агенция.
§ 4. Наредбата влиза в сила от датата на 
обнародването є в „Държавен вестник“.
Министър: М. Найденов